b'\n_START_ARTICLE_\nEriap (luna)\n_START_SECTION_\nOdkritje in imenovanje\n_START_PARAGRAPH_\nLuno Eriapo so odkrili v letu 2000 Brett Gladman, John J. Kavelaars s sodelavci . Njeno za\xc4\x8dasno ime je bilo S/2000 S 10. Uradno ime (prvotno Erriapo, konec leta 2007 Eriapus) je dobila leta 2003 po velikanu Eriapu iz keltske mitologije.\n_START_SECTION_\nLastnosti\n_START_PARAGRAPH_\nLuna Eriap ima premer okoli 10 km. Kro\xc5\xbei okro\xc5\xbei Saturn na popre\xc4\x8dni razdalji 17,300.000 km, obkro\xc5\xbei pa ga v pribli\xc5\xbeno 871dneh. Je \xc4\x8dlanica Galske skupine Saturnovih satelitov._NEWLINE_Na povr\xc5\xa1ini je Eriap svetlorde\xc4\x8de barve (barvni indeks R-V=0,83, R-V = 0,49). Gostota je okoli 2,3\xc2\xa0g/m\xc2\xb3, kar je precej ve\xc4\x8d kot pri drugih Saturnovih lunah. To ka\xc5\xbee na to, da je v glavnem sestavljena iz vodnega ledu in delno iz silikatnih kamnin._NEWLINE_Vsi sateliti iz Galske skupine imajo podobne elemente tirnic in fizikalne lastnosti. Zaradi tega se predvideva, da imajo vsi skupni izvor oziroma, da so nastali z razpadom ve\xc4\x8djega nebesnega telesa. Tako ena izmed hipotez o nastanku Galske skupine pravi, da sta luni Eriap in Tarvos odleteli s povr\xc5\xa1ine Albioriksa ob trku z drugim nebesnim telesom.'